CELEX: 62010CN0545
Language: el
Date: 2010-11-23 00:00:00
Title: Υπόθεση C-545/10: Προσφυγή της 23ης Νοεμβρίου 2010 — Ευρωπαϊκή Επιτροπή κατά Τσεχικής Δημοκρατίας

5.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/5
            
         Προσφυγή της 23ης Νοεμβρίου 2010 — Ευρωπαϊκή Επιτροπή κατά Τσεχικής Δημοκρατίας
   (Υπόθεση C-545/10)
   2011/C 38/06
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. Šimerdová και H. Støvlbæk)
   
      Καθής: Τσεχική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Τσεχική Δημοκρατία παρέβη τις υποχρεώσεις που υπέχει από τα άρθρα 4, παράγραφος 1, 6, παράγραφος 2, 7, παράγραφος 3, 11 και 30, παράγραφος 5, της οδηγίας 2001/14/ΕΚ (1) του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφαλείας·
            
         
               —
            
            
               και από το άρθρο 10, παράγραφος 7, της Οδηγίας 91/440/ΕΟΚ (2) του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων·
            
         
               —
            
            
               να καταδικάσει την Τσεχική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Τσεχική Δημοκρατία παρέβη το άρθρο 4, παράγραφος 1, της οδηγίας 2001/14/ΕΚ, καθόσον καθόρισε ένα ανώτατο ποσό τέλους για τη χρήση υποδομής, το οποίο ο διαχειριστής υποδομής δεν δύναται να υπερβεί. Ο καθορισμός του τέλους για τη χρήση υποδομής και η είσπραξη αυτού του τέλους διενεργούνται από τον διαχειριστή υποδομής σύμφωνα με τις διατάξεις του άρθρου 4, παράγραφος 1, της οδηγίας 2001/14/ΕΚ. Τα κράτη μέλη επιτρέπεται μόνο να καθιερώνουν πλαίσιο χρέωσης για τη χρήση της υποδομής.
   Η Τσεχική Δημοκρατία παρέβη το άρθρο 6, παράγραφος 2, της οδηγίας 2001/14/ΕΚ, καθόσον παρέλειψε να λάβει μέτρα με τα οποία να παρέχονται στους διαχειριστές υποδομής κίνητρα για τη μείωση του κόστους παροχής της υποδομής και του επιπέδου τελών πρόσβασης.
   Η Τσεχική Δημοκρατία παρέβη το άρθρο 7, παράγραφος 3, της οδηγίας 2001/14/ΕΚ, καθόσον παρέλειψε να διασφαλίσει ότι το τέλος για την ελάχιστη δέσμη πρόσβασης και την τροχαία πρόσβαση σε εγκαταστάσεις υπηρεσιών ορίζεται ίσο με το κόστος που προκύπτει άμεσα ως αποτέλεσμα της εκτέλεσης των σιδηροδρομικών υπηρεσιών.
   Η Τσεχική Δημοκρατία παρέβη το άρθρο 11 της οδηγίας 2001/14/ΕΚ, καθόσον παρέλειψε να θεσπίσει ένα σύστημα επιδόσεων το οποίο να ενθαρρύνει τις σιδηροδρομικές επιχειρήσεις και τον διαχειριστή υποδομής να ελαχιστοποιούν τη διαταραχή και να βελτιώνουν την επίδοση του σιδηροδρομικού δικτύου.
   Η Τσεχική Δημοκρατία παρέβη το άρθρο 30, παράγραφος 5, της οδηγίας 2001/14/ΕΚ μεταφέροντας εσφαλμένως στο εσωτερικό δίκαιο την οδηγία.
   Η Τσεχική Δημοκρατία παρέβη το άρθρο 10, παράγραφος 7, της οδηγίας 91/440/ΕΟΚ, καθόσον παρέλειψε να διασφαλίσει τη συγκρότηση ενός φορέα για την Τσεχική Δημοκρατία ο οποίος να μπορεί να θεωρηθεί ως φορέας υπό την έννοια του άρθρου 10, παράγραφος 7, και να εκτελεί τα καθήκοντα που προβλέπει η διάταξη αυτή.
   
      (1)  EE 2001 L 75, σ. 29.
   
      (2)  EE 1991 L 237, σ. 25.